Πιλάφι με κάστανα, σταφίδες, καρότα και κοκκάρια
Κάστανα, σταφίδες, καρότα και κοκκάρια συναντιούνται σε ένα πρωτότυπο πιλάφι απαράμιλλης νοστιμιάς, φτιαγμένο με μερικά από τα πιο αγαπημένα υλικά του χειμώνα.
500 γρ. κίτρινο ρύζι για πιλάφι, 1.250 ml ζωμός κότας ή νερό, 2 μεγάλα ξερά κρεμμύδια, ψιλοκομμένα, 2 σκελίδες σκόρδου, λιωμένες, 70 γρ. σταφίδες ξανθές, μουλιασμένες σε 150 ml μαύρο ρούμι, 250 γρ. κάστανα, χαραγμένα σταυρωτά στη βάση τους, 250 γρ. κοκκάρια καθαρισμένα, ολόκληρα, 300 γρ. καρότα, προτιμάμε βιολογικά, καθαρισμένα, κομμένα σε ροδέλες 1 εκ., 1 κουτ. γλυκού κύμινο σε σκόνη (ή κόλιανδρο ξερό σε σκόνη), 60 ml ελαιόλαδο, 2 κουτ. σούπας φύλλα φρέσκου φασκόμηλου ή δυόσμου (με διαφορετικό γευστικό αποτέλεσμα), ψιλοκομμένα, αλάτι, πιπέρι (κατά προτίμηση λευκό), φρεσκοτριμμένο
Για το πιλάφι με κάστανα, σταφίδες, βολβούς και κοκκάρια ξεκινάμε και ζεματάμε τα κοκκάρια σε μια κατσαρόλα με αλατισμένο νερό που βράζει για 12 -15 λεπτά, τα δε καρότα σε μια δεύτερη κατσαρόλα για 7 - 8 λεπτά.Δίπλα έχουμε ετοιμάσει δύο μεγάλα μπολ με κρύο νερό και παγάκια στα οποία βάζουμε τα ζεματισμένα κοκκάρια και τα καρότα, για να σταματήσει ο βρασμός και να κρατήσουν το χρώμα τους.Τα σουρώνουμε και τα αφήνουμε να στραγγίξουν. Εν τω μεταξύ, ψήνουμε τα κάστανα στους 200° C για 20 - 30 λεπτά και αφού κρυώσουν λίγο, τα ξεφλουδίζουμε.Σε μια κατσαρόλα σοτάρουμε στο ελαιόλαδο το κρεμμύδι σε χαμηλή φωτιά μέχρι να μαλακώσει.Ρίχνουμε το σκόρδο, σοτάρουμε για 1/2 λεπτό και μετά ρίχνουμε το ρύζι και το σοτάρουμε και αυτό για 3 - 4 λεπτά.Σουρώνουμε από το ρούμι τις σταφίδες και τις προσθέτουμε μαζί με το ζωμό, το κύμινο και λίγο αλάτι στην κατσαρόλα.Ανακατεύουμε και σκεπάζουμε την κατσαρόλα πρώτα με ένα κομμάτι λαδόκολλα και μετά με το καπάκι της.Σιγοβράζουμε το ρύζι σε χαμηλή φωτιά για περίπου 25 λεπτά.Απομακρύνουμε την κατσαρόλα από τη φωτιά, προσθέτουμε τα κοκκάρια, τα κάστανα και τα καρότα, ανακατεύουμε απαλά και αφήνουμε το πιλάφι να ξεκουραστεί για 15 λεπτά. Μετά προσθέτουμε το φασκόμηλο ή το δυόσμο, αλατοπιπερώνουμε, ανακατεύουμε πολύ απαλά και σερβίρουμε.
Κάστανα,Κρεμμύδι,Ρύζι